Filarmonica Banatul Timișoara

Concert coral aniversar ∘ 70 de ani de la înființarea corului Ion Românu
2022-05-12 19:00 - 20:30 (Europe/Bucharest) | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 12 mai, de la ora 19, la Sala Capitol va fi susținut concertul coral aniversar, cu ocazia celor 70 de ani de la înființarea Corului Ion Românu al Filarmonicii Banatul.

Dirijorii: Damian Vulpe, Diodor Nicoară, Cornel Groza, Cezar Verlan, Răzvan Rădos, Ciprian Țuțu și Iosif Todea.

În program vor fi următoarele lucrări:
B. Hoinic – Tatăl nostru (Dir. Damian Vulpe);
N. Ursu – Lino, Leano (Dir. Diodor Nicoară);
V. Spătărelu – Floare albastră (Dir. Diodor Nicoară);
S. Toduță – Arhaisme (Dir. Cornel Groza);
C. Arvinte – Cununa de pe Someș (Dir. Cornel Groza);
A. Bruckner – Os justi (Dir. Cezar Verlan);
V. P. Șumski – Veselie (Dir. Cezar Verlan);
D. Pop – Suită din Țara Oașului (Dir. Răzvan Rădos);
S. Barber – Agnus Dei (Dir. Ciprian Țuțu);
A. Pașcanu – Suita scurtă/Sârba pe scaun (Dir. Ciprian Țuțu);
O. Gjeilo – Ubi caritas (Dir. Iosif Todea);
D. M. Goia – Cântec și joc din Maramureș (Dir. Iosif Todea).

Schubertiada | Manuela Iana Mihăilescu & Dragoș Mihăilescu
2022-05-10 19:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Marți, 10 mai, ora 19, Duo Mihăilescu format din Manuela Iana Mihăilescu și Dragoș Mihăilescu va urca pe scena Sălii Capitol pentru Schubertiada.
Vor putea fi audiate:
Sonata în si bemol major pentru pian la patru mâini, op. 30, D 617;
Sonata în do major pentru pian la patru mâini, op. 140, D 812, Grand Duo.

Recital cameral | Festivalul Internațional Timișoara Muzicală, ediția XLVI
2022-05-07 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 7 mai, de la ora 19, vă așteptăm la recitalul cameral susținut de Gloria Maria Mihai (vioară), Laura Roman-Ristic (vioară), Cosmin Ionuț Banea (violă), Nathan Niculaș (violoncel), Sánta Csaba (contrabas), Cristian Miclea (clarinet), Lavinia Opriș (oboi) și Victor Andrei Părău (pian).

În program vor fi următoarele lucrări:
S. Prokofiev – Cvintet sol minor, op. 39;
S. Prokofiev – Uvertura pe teme ebraice pentru clarinet, cvartet de coarde și pian, op. 34;
P. Schoenfield – Trio pentru clarinet, vioară și pian.

Concert simfonic | dir: Mykola Diadiura (Ucraina) & solist (clarinet): Denitsa Laffchieva (Bulgaria)
2022-05-06 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 6 mai, Festivalul Internațional Timișoara Muzicală, aflat la ediția XLVI-a va avea deschiderea de la ora 19, când orchestra Filarmonicii Banatul va susține un concert simfonic, sub bagheta dirijorului ucrainean Mykola Diadiura, alături de clarinetista Denitsa Laffchieva, din Bulgaria.

La început vom asculta în primă audiţie pe scena Capitol, Melodia în la minor compusă în 1982 de către Myroslav Mihailovici Skoryk, un compozitor ucrainean. S-a stins din viaţă acum doi ani, la vârsta de 82 de ani. În general, creaţia sa deşi se caracterizează prin contemporaneitate, totuşi foloseşte mijloace de comunicare muzicală tradiţionale din Germania, Ţara Galilor, Anglia şi a ţărilor din Europa de Est. A studiat la Conservatorul din Lvov, azi Lviv.

Carl Maria Friedrich Ernst von Weber, numele întreg, a fost unul dintre cei mai importanţi reprezentanţi ai romantismului timpuriu. A fost un pianist de renume, compozitor şi cel mai bun dirijor al acelei perioade. Operele sale introduc în muzică supranaturalul şi exoticul, chiar dacă din cauza libretelor imposibile nu au fost prea des reprezentate. Weber era slab, bonăvicios şi din cauza unei malformaţii congenitale a şchiopătat toată viaţa, scurtă de altfel. A fost bolnav de tuberculoză, trăind doar 40 de ani.

Totuşi, în această scurtă perioadă a contribuit foarte mult la dezvoltarea muzicii. În 1811, a ajuns la München, unde l-a cunoscut pe Heinrich Bärmann, un clarinetist virtuoz, pentru care compus toate concertele pentru clarinet, un concertino şi un cvintet. Mai puţin Marele duo concertant. Weber a fost un foarte bun cunoscător al clarinetului, dovadă că lucrările de acest gen sunt şi azi aşteptate de public. Dacă primul său concert, cel în fa minor, este mai dramatic, cel pe care-l vom asculta este mai liric, mai luminos.
Este structurat în trei părţi, precum sunt în mod obişnuit lucrările concertante. Allegro, Romanze — Andante con moto şi Alla Pollaca. Solistă va fi clarinetista Denitsa Laffchieva.

Se poate spune că Simfonia a III-a este un punct de cotitură în istoria muzicii şi că, de la naşterea ei, muzica nu a mai fost niciodată aceeaşi. Abia atunci muzica a intrat în secolul XIX. Beethoven era pe atunci în culmea depresiei, din cauza pierderii iremediabile a auzului, o infirmitate cu care refuza să se împace. Până la această creaţie el era un continuator al lui Haydn și Mozart, desigur în noi dimensiuni, mai furtunos, dar totuşi cu rădăcini în secolul XVIII. Reamintim pe scurt istoria ei – a început să lucreze la simfonie în 1803 având intenţia să o dedice lui Napoleon Bonaparte, dar când acesta s-a proclamat împărat, ideile democrate ale lui Beethoven nu s-au împăcat cu atare decizie şi a rupt pagina de titlu cu dedicaţia.

Astfel, a primit titlul de „Eroica”, fiind interpretată prima dată la 7 aprilie 1805 la Teatrul din Viena. Era cea mai lungă simfonie până în acel moment, aproximativ 50 minute fără repetiţiile unor fragmente. Era şi foarte grea pentru orchestranţi, fapt care a dus probabil la unele nereuşite în interpretare şi de aici şi voci critice. Ascultătorii educaţi şi-au dat seama că se află în faţa unei lucrări deosebite. Criticii erau confuzi şi îngrijoraţi, dar care lucrare de excepţie în literatura muzicală nu a păţit la fel, la prima audiţie?

Avancronica este semnată Mircea Tătaru.

Concert simfonic ⚬ dirijor: David Crescenzi (Italia) | violonist: Armen Anassian (SUA)
2022-04-29 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Ultimul concert simfonic al lunii aprilie propus de Filarmonica Banatul se va desfășura vineri, 29 aprilie, de la ora 19, sub bagheta dirijorului italian David Crescenzi, alături de violonistul Armen Anassian.

Programul anunţă două lucrări care nu au mai fost audiate pe scena Capitol — Concertul pentru vioară şi orchestră în re major, op.35 de Erich Wolfgang Korngold şi Suita orchestrală nr.5 „Scene napoletane” de Jules Massenet. La finalul concertului a fost programată îndrăgita lucrare a lui George Gershwin — Un american la Paris. La pupitrul dirijoral va fi maestrul David Crescenzi, binecunoscut la Timişoara atât de către publicul iubitor de operă cât şi de melomanii care frecventează concertele simfonice ale Filarmonicii.
Inspirată a fost programarea concertului de vioară a lui Korngold, pentru că astăzi este din ce în ce mai mult interpretat de violonişti. Ca şi alţi compozitori, Korngold, la data decesului 29 noiembrie 1957, era considerat demodat de către muzicieni şi de critica vremii. Iată că în ultimii ani creaţia sa a început să trezească interesul lumii muzicale. Cine a fost acest compozitor? S-a născut la 29 mai 1897 la Brün, pe atunci în Moravia, astăzi Brno din Republica Cehă. La vârsta de 4 ani se afla la Viena, învăţând să cânte la pian şi chiar să compună căteva lucrări. Când tatăl său a devenit critic muzical la ziarul Neue Freie Presse, înlocuindu-l pe celebrul Eduard Hanslick, l-a cunoscut pe marele compozitor Gustav Mahler, care intuind talentul muzical al lui Erich l-a sfătuit să ia lecţii cu Alexandre von Zemlinsky. A studiat ani buni compoziţia, simţindu-se tot mai atras de a compune muzică pentru filme. În 1934 a fost chemat în Statele Unite de către Max Reinhardt pentru a adapta pentru filmul său, muzica Visul unei nopţi de vară compusă de Felix Mendelssohn-Bartholdy. Un an mai târziu este din nou la Hollywood producând muzică pentru filmele celebrelor studiouri Warner Bros şi Paramount Pictures. Era foarte apreciat în rândul compozitorilor de muzică de film. Prima coloană sonoră compusă integral de Korngold a fost muzica la filmul Căpitanul Blood. În 1936 a primit premiul Oscar pentru muzica la filmul Anthony Adverse, un film dramatic american.
Dacă italianul Ennio Morricone a fost nominalizat doar de 7 ori la Oscar pentru muzica sa de film, Korngold a obţinut acest trofeu de două ori. A doua oară pentru muzica la filmul Aventurile lui Robin Hood. Este adevărat că şi Morricone a primit un premiu Oscar, dar acesta pentru întreaga carieră în muzica de film. Korngold, în 1946 a luat decizia de a renunţa să mai compună coloane sonore pentru filme, întorcându-se la muzica de scenă. Compoziţiile sale conţin elemente din muzica sa de film. Nu doar în Concertul pentru vioară găsim teme din muzica sa din filme, dar şi în Concertul pentru violoncel în do major op. 37. Concertul a fost dedicat Almei Maria Mahler, soţia mentorului lui Erich. A avut premiera la 15 februarie 1947 la Saint Louis, Statele Unite. Solist a fost Jascha Heifetz. Atât el cât şi compozitorul au fost îndelung omagiaţi de către public. Acelaşi mare succes l-au avut şi la concertul din 30 martie 1947 la Carnegie Hall, sub acompaniamentul Orchestrei Filarmonicii din New York. Iată structura concertului arătând doar din ce filme sunt extrase temele.
Partea întâi Moderato nobile are două teme — prima expusă de vioară, care este din muzica filmului Another dawn şi a doua, mai întinsă şi solicitând mai mult orchestra, din filmul Juarez. Partea a doua debutează cu o temă lentă luată din filmul Anthony Adverse. Ea este reluată după secţiunea mediană, care este o parte originală a compozitorului. Ultima parte, de mare virtuozitate solistică are o temă care face parte din filmul The prince and The Pauper. Finalul părţii este viguros, plin de virtuozitate. Concertul durează aproximativ 25 de minute. Solist va fi violonistul Armen Anassian.
Massenet este cunoscut mai mult ca şi creator de opere. A compus şi lucrări simfonice, e drept, puţine la număr. Dintr-o serie de suite compuse vom asculta Suita nr.5 Scene napoletane. Pe când era student, Massenet a vizitat Napoli şi împrejurimile când s-a familiarizat cu dansurile şi melodiile specifice. Vom întâlni în suită tarantella, un proces religios anunţat de clopote şi un moto perpetuo la final. Premiera a fost în anul 1876. După succesul extraordinar cu „Rapsody in blue” şi mai apoi cu Concertul în Fa, urcat pe valurile încrederii în talentul său muzical, Gershwin, întâlnindu-l în New York pe Maurice Ravel, care susţinea un şir de concerte, îl roagă să-l accepte ca elev, pentru a se perfecţiona. Acesta i-a răspuns că mai bine să fie un Gershwin de mâna întâi decât un Ravel de mâna a doua. I-a recomandat să facă o călătorie la Paris şi să ia lecţii cu Nadia Boulanger. Acolo, în martie 1928, după ce-i cântă cam 10 minute din compoziţiile sale, aceasta-i spune că nu are ce să-l înveţe. Cum avea o comandă pentru o lucrare de la Filarmonica din New York, profită de vizita la Paris şi compune un poem simfonic cu impresiile unui vizitator american în capitala Franţei. Aici reuşeşte pe deplin să pună pe note atmosfera pariziană, agitaţia şi zgomotul străzilor, diferite melodii inspirate de metropolă dar şi fragmente mai mici sau mai mari în care se desprinde dorul de casă. Nu uită să pună în partitură şi claxoane de taxiuri sau de maşini private. Chiar a cumpărat din Paris claxoane pe care le-a dăruit orchestrei din New York pentru a fi utilizate la premieră. – (Avancronică de Mircea Tătaru)

Recital cameral | Trio Petre
2022-04-28 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Trio Petre format din violonista Luminitza Petre, violonistul Adrian Vasile și violoncelistul Horațiu Ludușan va susține joi, 28 aprilie, de la ora 19, la Sala Capitol, un recital cameral, având în program următoarele piese:
E. von Dohnányi – Serenada în do major, op.10;
F. Schubert – Trio în si major, D 471;
L. van Beethoven – Trio nr.1 în sol major, op.9.

Recital de pian la patru mâini | Daniel Ciobanu & Andreea Spînu
2022-04-23 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Daniel Ciobanu și Andreea Spînu vor susține sâmbătă, 23 aprilie, de la ora 19, un recital de pian la patru mâini.

În program se vor găsi următoarele compoziții:
A. Dvořák – Dansuri slave;
F. Schubert – Fuga în mi minor, op. 152;
J. Bach – Sheep may safely Graze;
S. Rahmaninov – Moment muzical nr. 3, 4;
F. Liszt – Rapsodia ungară nr. 12;
J. Brahms – Dansuri ungare nr. 7, 10, 16;
I. Stravinski – Suita Petrușka, Vals și Dans rusesc.

Concert simfonic | dirijor: Aleksei Rubin (Rusia) & solist: Daniel Ciobanu (pian)
2022-04-21 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 21 aprilie, de la ora 19, orchestra Filarmonicii Banatul va susține un concert simfonic sub bagheta dirijorului rus Aleksei Rubin, alături de pianistul Daniel Ciobanu.

În program:
S. Prokofiev – Concertul nr. 3 pentru pian și orchestră în do major, op. 26;
R. Schumann – Simfonia nr. 3 în mi bemol major, op. 97, Renana;

Concert vocal-simfonic aniversar ⚬ 75 de ani de la înființarea Filarmonicii Banatul
2022-04-15 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Orchestra simfonică și Corul Ion Românu ale Filarmonicii Banatul vor susține vineri, 15 aprilie, de la ora 19, concertul vocal-simfonic cu ocazia celor 75 de ani de la înființarea Filarmonicii Banatul.

Dirijoarea va fi Delyana Lazarova, din Bulgaria, iar soliștii concertului vor fi soprana Irina Iordăchescu și baritonul Ionuț Pascu.
Corul Ion Românu este pregătit de Iosif Todea.

Programul propune compoziția „Un recviem german”, op. 45, de J. Brahms.

Această creaţie la care a lucrat între anii 1865 şi 1868 este cea mai lungă compoziţie a lui Brahms. Deşi în 1865 a murit mama sa şi câţiva ani înainte unul dintre cei mai buni prieteni, Robert Schumann, lucrarea nu are nici o dedicaţie şi se pare că nu există o legătură clară între Recviem şi moartea celor doi oameni dragi lui.Chiar făcând abstracţie de Recviem, se observă, la finele decadei 1857-68, o maturizare spirituală în lucrările sale şi o înclinaţie spre introspecţie. Titlul dat de Brahms este Ein Deutsches Requiem, în traducere, Un recviem german, cuvinte descoperite de muzicologi şi într-un caiet de proiecte al lui Schumann, de unde şi legăturile care se fac cu privire la cu geneza lucrării. Se ştie că în timpul vieţii, Brahms a avut de suportat destule de la adepţii lui Richard Wagner, critici şi melomani, care-l acuzau că este epigonul lui Beethoven, că nu aduce nimic nou în muzică.
Recviemul german este cel mai puternic argument împotriva acestor păreri, detașându-se în primul rând de normele dogmatice ale messei catolice părăsind textul liturgic tipizat în canoanele cultului.Renunţă la textele cu imagini înfricoşătoare, păstrându-le doar pe cele de consolare şi îmbărbătare pe care le-a ordonat în şapte părţi. Brahms a renunţat la tradiţionala limbă latină, alt act de mare curaj, considerând că astfel putea transmite mai bine mesajul său uman, consolator.Întorcându-ne la titlu, cu toate că această capodoperă a depăşit chiar în acele timpuri graniţele Germaniei, devenind un bun al umanităţii, numele a fost ales pentru limba în care a fost scrisă şi pentru a reflecta izvorul spiritual al concepţiei de compoziţie. Faptul că a fost pus articolul nehotărât înainte, dezvăluie modestia sa, că Requiemul său nu va fi probabil unicul şi cel mai reprezentativ în istoria muzicii germane. Într-o discuţie cu Directorul muzical al Catedralei din Bremen, îi spunea că mai bine l-ar fi numit Un Recviem uman. Printre multe contribuţii inedite aduse lucrării sale, menţionăm că pentru prima dată în creaţia cultă, Brahms aduce o schimbare în desfăşurarea procesului ritmic compunând un marş funebru în ritm ternar, faţă de cel binar cum era până atunci.
Acest nobil monument muzical a marcat un moment de răscruce în tehnica de compoziţie şi în concepţia privitoare la marile lucrări sacre. Prin Recviemul german, Brahms a influenţat întreaga lume muzicală.

(Avancronică de Mircea Tătaru)

Concert simfonic ⚬ dirijor: Radu Popa & Horia Mihail (pian)
2022-04-08 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 8 aprilie, de la ora 19, vă așteptăm la concertul simfonic susținut de orchestra Filarmonicii Banatul, sub bagheta dirijorului Radu Popa, alături de pianistul Horia Mihail.

În program:
G. Donizetti – Simfonie pentru orchestră de suflători în sol minor, A 509;
L. van Beethoven – Concertul pentru pian nr. 5 în mi bemol major, op. 73;
A. Dvořák – Serenada pentru orchestră de coarde în mi major, op. 22.

Concert educativ ⚬ Pregătirea unui concert de pian | Radu Popa (dirijor) & Horia Mihail (pianist)
2022-04-08 11:00 - 13:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 8 aprilie, de la ora 11, cei mici sunt așteptați la un nou concert educativ în cadrul căruia vor afla cum se pregătește un concert de pian.
De asemenea, copiii vor putea audia interpretarea Concertului pentru pian nr. 5 în mi bemol major, op. 37, de L. van Beethoven.
Nu este nevoie de înscriere în prealabil, însă pentru participare este necesară prezența unui însoțitor (părinte/profesor).
Prețul unui bilet este de 5 RON; acesta poate fi achiziționat de la casieria Filarmonicii
Vârsta recomandată: 7-12 ani.

Serată muzicală | Elevi ai Liceului de Artă Ion Vidu
2022-04-07 19:00 - 21:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Elevii Liceului de Artă Ion Vidu vă invită joi, 7 aprilie, de la ora 19, la o serată muzicală în care vor interpreta lucrări de:
S. Rachmaninov, F. Chopin, C. M. von Weber, C. Saint-Saëns, H. Wieniawski, C. Chaminade, W. Blodek, E. Grieg, A. Dvořák, G. Goltermann, A. Barrios Mangore, P. de Sarasate.
Concertul se desfășoară la Sala Capitol.

Recital de tubă | Roland Szentpáli (tubă) & Áron Romhányi (pian)
2022-04-02 19:00 - 21:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 2 aprilie, de la ora 19, vă așteptăm la recitalul de tubă susținut de tubistul Roland Szentpáli și de pianistul Áron Romhányi.
În program:
H. I. F. Biber – Sonata Rosenkranz, nr.1 (p.a.);
A. Romhányi – Parallels (p.a.);
R. Szentpáli – Fantezia Carmen (p.a.).

Concert simfonic ⚬ dir. Radu Marian Paponiu (SUA) | Ella Van Poucke (violoncel - Olanda)
2022-04-01 19:00 - 21:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
În prima zi din aprilie vă invităm la concertul susținut de orchestra simfonică a Filarmonicii Banatul, sub bagheta dirijorului Radu Marian Paponiu (SUA), alături de violoncelista olandeză Ella Van Poucke.
În program vor fi următoarele lucrări:
A. Dvořák – Concertul pentru violoncel, op. 104;
D. Șostakovici – Simfonia nr. 5 în re minor, op. 47.

Recital cameral de muzică barocă ⚬ Andrei Radu, Dorel Iuga, Istvan Csata & Gianluca Cagnani
2022-03-31 19:00 - 20:30 | Biserica Evanghelică Lutherană, Ionel C. Bratianu, nr. 3, Timișoara, Timiș, România
Întâlnirile muzicale din luna martie se încheie joi, 31 martie, ora 19, la Biserica Evanghelica Lutherană cu un recital cameral de muzică barocă susținut de Andrei Radu (vioară), Dorel Iuga (flaut), Istvan Csata (viola da gamba) și de Gianluca Cagnani (clavecin și conducerea muzicală).

În program:
BACH BACK IN TOWN – Medalion J. S. BACH
Trio Sonata în Sol major BWV 1039
Trio Sonata în Sol major BWV 1038
Trio Sonata în Do major BWV 529

Recital de pian ⚬ Familii de muzicieni
2022-03-26 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 26 martie, de la ora 19, vă așteptăm la recitalul de pian „Familii de muzicieni” susținut de familia Mihăilescu (Iana Mihăilescu, Dragoș Mihăilescu, Dinu Mihăilescu, Ioan Mihăilescu).
Alături de aceștia vor fi percuționiștii Doru Roman și Amelia Trifu.

În program:
Medalion Béla Bartók
Șapte Piese pentru două piane din Mikrokosmos, sz. 108, BB 120
(Dinu și Ioan Mihăilescu)
Sonata pentru pian, sz. 80: Allegro moderato, Sostenuto e pesante, Allegro molto (Ioan Mihăilescu)
Suita Szabadban (În aer liber), sz. 81, BB 89: Cu tobe și fluiere, Barcarolla, Cimpoaie, Muzica nopții, Vânătoarea (Dinu Mihăilescu)
Sonata pentru două piane și percuție, sz. 110, BB 115: Assai lento.Allegro molto, Lento ma non troppo, Allegro non troppo (Manuela Iana-Mihăilescu și Dragoș Mihăilescu – pian, percuție Doru Roman și Amelia Trifu)

Concert simfonic ⚬ dir: Walter Hilgers (Germania) & Alexandra Crișan, Răzvan Suma, Adriana Dogariu
2022-03-25 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 25 martie, de la ora 19, vă așteptăm la concertul simfonic susținut de orchestra Filarmonicii Banatul sub bagheta dirijorului german Walter Hilgers, alături de violonista Alexandra Crișan, violoncelistul Răzvan Suma și de pianista Adriana Dogariu.

În program vor fi următoarele lucrări:
L. van Beethoven – Concertul pentru vioară, violoncel și pian în Do major, op. 56;
P. Hindemith – Metamorfoză simfonică pe teme de Carl Maria von Weber (p.a).

Concert simfonic ⚬ dirijor: Radu Popa & Gabriel Croitoru (vioară)
2022-03-18 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 18 martie, de la ora 19, vă așteptăm la concertul simfonic susținut de orchestra Filarmonicii Banatul, sub bagheta dirijorului Radu Popa, alături de violonistul Gabriel Croitoru.

În program:
M. Negrea -Tarantella
T. Rogalski – Dansuri românești
T. Olah – Suita Mihai Viteazu (selecțiuni)
M. Bruch – Fantezia scoțiană, op. 46

Recital educativ: Muzica primăverii | Marta Chiș (vioară) & Mihaela Faur (harpă)
2022-03-12 11:00 - 12:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 12 martie, de la ora 11, cei mici sunt așteptați la un concert educativ susținut de violonista Marta Chiș și de harpista Mihaela Faur.
În cadrul recitalului copiii vor învăța cum se poate face muzică cu vioara și harpa.
Nu este nevoie de înscriere în prealabil, însă pentru participare este necesară prezența unui însoțitor (părinte/profesor).
Prețul unui bilet este de 5 RON; acesta poate fi achiziționat de la casieria Filarmonicii conform următorului program: https://filarmonicabanatul.ro/contact/
Vârsta recomandată: 7-12 ani.

Concert simfonic ⚬ dirijor: Diana Ketler (Letonia) | solist: Răzvan Popovici (violă)
2022-03-11 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 11 martie, de la ora 19, vă așteptăm la concertul simfonic susținut de orchestra Filarmonicii Banatul sub bagheta dirijoarei Diana Ketler, alături de violistul Răzvan Popovici.
În program vor fi următoarele lucrări:
J. Sibelius – Impromptu pentru orchestră de coarde;
P. Vasks – Concert pentru violă și orchestră de coarde;
J. Sibelius – Romanța pentru orchestră de coarde în Do major, op. 42;
E. Grieg – Suita Holberg pentru orchestră de coarde;
C. Nielsen – Mica suită în la minor pentru orchestra de coarde, op. 1.

Recital cameral ⚬ Ansamblul PlaCello
2022-03-10 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 10 martie, de la ora 19, Ansamblul de violoncele PlaCello format din Răzvan Suma, Ștefan Cazacu, Ella Bokor și Mircea Marian va susține un recital la Sala Capitol.

În program:
M. A. Charpentier – Te Deum (Arr. Mladen Spasinovici)
G. F. Händel – Rinaldo (Arr. Mladen Spasinovici)
W. A. Mozart – Flautul fermecat (Arr. Baise Dejardin)
P.I.Ceaikovski – Lacul lebedelor (Arr. Mladen Spasinovici)
W. A. Mozart – Nunta lui Figaro (Arr. Douglas B. Moore)
G. Verdi – Forța destinului (Arr. Baise Dejardin)
G. Rossini – Coțofana Hoață (Arr. Mladen Spasinovici)
G. Rossini – Bărbierul din Sevilla (Arr. Douglas B. Moore)

Ansamblul PlaCello este format din unii dintre cei mai valoroși violonceliști actuali din România Răzvan Suma, Ștefan Cazacu Ella Bokor și Mircea Marian care propun Proiectul UVERTURA – un concept inedit care a apărut în anul 2019 la inițiativa violoncelistului Răzvan Suma, și care a
surprins audienţa venind cu o idee repertorială unică: UVERTURI ale unora dintre cei mai mari compozitori ai lumii precum P. I. Tchaikovsky, W. A Mozart, G. Rossini, G.Verdi, G. F. Händel şi M. A. Charpentier în aranjamente pentru această formulă camerală.

Recital ⚬ Lucian Petrila (vioară) & Angela Balici (pian)
2022-03-08 19:00 - 20:30 | Mansarda Bastionului Maria Theresia, Strada Hector, Nr.1, Timișoara, Timiș
Cu prilejul Zilei Internaționale a femeii sărbătorită anual în data de 8 martie avem plăcerea de a vă invita la recitalul susținut de violonistul Lucian Petrila, alături de pianista Angela Balici.
Concertul va fi completat prin intermezzo-uri poetice, recitate de actorul Romeo Ioan.
Acesta se va desfășura de la ora 19, la Mansarda Bastionului Theresia.
În program:
C. Debussy – Beau Soir
J.M. Leclair – Tambourin sonate
G. Enescu – Adagio
N. Paganini – Cantabile
J. Massenet – Meditaţie din opera „Thais”
G. Fauré – Siciliana
C. Saint-Saens – Rondo Capriccioso
E. Elgar – Salut d’Amour
G. Boulanger – Avant de mourir
Kreisler – Liebesleid
Midnight Bells
J. Rutter – Suita antică

Concert vocal-simfonic | 150 de ani de la înființarea Societății Filarmonice
2022-03-04 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Orchestra simfonică și corul Ion Românu ale Filarmonicii Banatul vor susține un concert vocal-simfonic vineri, 4 martie, de la ora 19, cu ocazia celor 150 de ani de la înființarea Societății Filarmonice.

Dirijor: Franz Metz (Germania)
Soliști: Alina Todea – soprană
Aura Twarowska – mezzosoprană
George Vîrban – tenor
Cristian Ardelean – bariton
Claudiu Șola – bas
Dirijorul corului: Iosif Todea

În program:
Wilhelm Speer – Oratoriul Die Könige in Israel, lucrare dedicată Societății Filarmonice

Recital cameral | D'arta Piano Trio
2022-03-03 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Violonista Bianca Elena Cârcu împreună cu violoncelista Andreea Petrila și pianista Csilla Bordos vor susține un recital cameral joi, 3 martie, de la ora 19.
Veți putea audia:
A. Arensky – Trio pentru vioară, violoncel și pian nr. 1, în re minor, op. 32;
D. Șostakovici – Trio pentru vioară, violoncel și pian nr. 1, în do minor, op. 8.

Concert educativ | Destinații muzicale
2022-02-26 11:00 - 12:30
Sâmbătă, 26 februarie, de la ora 11, cei mici sunt așteptați la un concert educativ susținut de percuționistul Doru Roman. În cadrul concertului copiii vor învăța cum se poate face muzică cu instrumentele de percuție.

Nu este nevoie de înscriere în prealabil, însă pentru participare este necesară prezența unui însoțitor (părinte/profesor).

Vârsta recomandată: 7-12 ani.

Concert simfonic
2022-02-25 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 25 februarie, de la ora 19, avem plăcerea de a vă invita la concertul simfonic susținut de orchestra Filarmonicii Banatul sub bagheta dirijorului Radu Popa, alături de pianista Adela Liculescu.

Veți putea audia:
A. Arensky – Variațiuni pe teme de Ceaikovsky pentru orchestră de coarde, op. 35a;
P. I. Ceaikovski – Concertul pentru pian și orchestră nr. 1, op. 23;
P. I. Ceaikovski – Capriciul italian.
Accesul în sala de concerte este reglementat la până 30% din capacitatea spațiului pentru cei care prezintă certificatul verde și asigură purtarea măștii de protecție în mod corespunzător.

Concert simfonic
2022-02-18 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 18 februarie, de la ora 19, vă așteptăm la concertul simfonic susținut de orchestra Filarmonicii Banatul, sub bagheta dirijorului Mihnea Ignat, alături de Violeta Oșorhean, Florin Ionescu-Galați și Cătălina Trincă la vioară.

În program:
A. Vivaldi – Concertul pentru două viori și orchestră în la minor, RV. 522;
J. S. Bach – Concertul pentru două viori și orchestră în re minor, BWV 1043
N. A. Rimski-Korsakov – Șeherazada, vioară solo: Cătălina Trincă.

Accesul în sala de concerte este reglementat la până 30% din capacitatea spațiului pentru cei care prezintă certificatul verde și asigură purtarea măștii de protecție în mod corespunzător.

Concert coral
2022-02-17 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 17 februarie, de la ora 19, se va desfășura concertul coral susținut de corul Ion Românu al Filarmonicii Banatul pregătit de maestrul Iosif Todea, alături de tenorul Ioan Moțiu, sub bagheta dirijorului Cezar Verlan.

Concertul va fi acompaniat la pian de Regina Csermak, la chitară de Johnny Kui, la percuție de Torino Tudorache, Adrian Cosma, Ferencz Szekeres, iar la contrabas de Victor Stan.

În program vor fi următoarele lucrări:
A. Ramirez – Misa Criolla;
S. Păutza – Ebony Mass;
S. Păutza – (aranjamente) My Lord, what a morning; Jericho; O, rise and shine; Glorious Kingdom.

Recital cameral
2022-02-10 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Violonista Diana Moș împreună cu pianista Cristina Popescu-Stănești vor susține un recital cameral joi, 10 februarie, de la ora 19.
Veți putea audia:
Medalion Serghei PROKOFIEV
Sonata nr. 2 pentru vioară și pian, op.94;
5 Melodii pentru vioară și pian, op.35 (bis);
Sonata nr. 1 pentru vioară și pian, op. 80.

Concert simfonic
2022-02-04 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 4 februarie, de la ora 19, vă așteptăm la concertul simfonic susținut de orchestra Filarmonicii Banatul sub bagheta dirijorului maghiar Robert Farkas, alături de pianistul Dragoș Mihăilescu.
În program vor fi următoarele lucrări:
F. Liszt – Poemul simfonic nr. 5, Prometeu, S.99;
R. Schumann – Concertul pentru pian şi orchestră în la minor, op. 54;
J. Brahms – Simfonia nr. 4 în mi minor, op. 98.
